RESEP: Hoenderborsies met vulsel op romerige pasta | Netwerk24
RESEP: Hoenderborsies met vulsel op romerige pasta
Deur Mandi Botha 27 September 2019 00:00
Ek grawe verlede week in al wat 'n onwaarskynlike kas en krat is vir my matrieksertifikaat. Ná jare se relevante werkservaring én 'n universiteitsgraad, moet ek steeds my matrieksertifikaat toon vir registrasie as diensverskaffer vir 'n maatskappy wat by Seda wil registreer.
Foto: Mandi Botha
Ek mor nog so oor die tyd wat ek nie het vir so 'n soektog nie, toe my oog op 'n juweeltjie uit die jare 90 val: my flip file met uitgeskeurde tydskrifresepte. 'n Halfuur later blaai ek steeds, en onthou hoe mal die kinders was oor die botterskorsie met swartpeper en toffie-uie; die lamsboud gestop met repies groenvyekonfyt, roosmaryn en knoffel waarvan ek 17 vir my kleinsus se troue moes maak… dit het my tot Koningin van die Kombuis verhef in familiegeledere.
Die gevulde hoenderborsies op suurlemoenpasta het ek tot as 'n kookklas vir ongeïnspireerdes aangebied! Die suurlemoenpasta op sy eie het 'n staatmaker as sidekick op menige spyskaart geword.
8 hoenderborsies met vel aan, oortollige vet afgesny
50 g amandels, gekap
15 ml gekapte dragon
350 g ricottakaas, gekrummel
500 g fettucini of tagliatelle
2 suurlemoene, skil gerasper en sap uitgedruk
Geur na smaak en meng met gedreineerde pasta. Ek het die hoeveelheid hier verdubbel – die oorspronklike resep gebruik net een glasie room, maar ek vind die pasta slurp dit op en vra vir dubbeld soveel lekkerte.
Skep die pasta in 'n groot, plat opdienbord, rangskik hoenderborsies bo-op, sprinkel parmesaankaas oor en gaan maak jou gaste bly!